Recreate

Recreate (tidligere R8 Property) var et norsk børsnotert eiendomsselskap. Selskapet fokuserte på utvikling, eierskap og forvaltning av næringseiendommer i norske byer. Recreate ASA ble opprettet i 2010, hadde 35 ansatte og forvaltet verdier for rundt 2,6 milliarder kroner per 2022.

Recreate ble børsnotert på Euronext Growth Oslo i juni 2021. Største eier per 31. august 2022 var Rising Group AS med 45 prosent av aksjene. Selskapet hadde per februar 2022 eiendommer i Oslo, Bærum, Porsgrunn, Skien, Sandefjord og Tønsberg. Porteføljen besto av næringseiendom tilnyttet lager og parkering, samt butikk- og serveringsarealer.

Selskapet ble begjært konkurs 11. april 2024 av den svenske banken Norion, etter at selskapet lenge hadde slitt med store lånekostnader som følge av et vanskelig eiendomsmarked over tid, inkludert høyere rente- og finansieringskostnader. I halvårsrapporten utgitt 2022, skrev Recreate at de opplevde en presset likviditetssituasjon, og at «grunnlaget for å fortsette virksomheten var avhengig av å kunne skaffe likviditet gjennom salg av eiendommer eller aksjeemisjoner».

 Eiendommer 
Kontorbygget Powerhouse Telemark er en bærekraftig bygning som er tegnet av arkitektfirmaet Snøhetta. Curbed Det diamantformede bygget skal ifølge planen i løpet av sin livstid produsere mer energi enn det forbruker. I 2020 ble Powerhouse Telemark kåret av CNN Style som ett av ti bygg på verdensbasis som det ble knyttet størst forventninger til.CNN Style

Våren 2022 ferdigstilte Recreate det nye hovedkvarteret til Norner – Polymer Exploration Centre, et forsknings- og teknologisenter for plastindustrien.

I samarbeid med Bane NOR Eiendom har Recreate bygget hotell, næringsbygg og et felles underjordisk parkeringsanlegg på Kammerherreløkka i Porsgrunn. Arkitektselskapet Lund Hagem Arkitekter står bak tegningene. Komplekset ble ferdigstilt våren 2019.

 Referanser 

 Eksterne lenker 



Kategori:Selskaper etablert i 2010
Kategori:Norske eiendomsselskaper